424 E. Bergroth. 



superante instructum, deinde fortiter ampliatum, margine apicali late 

 fortius rotundato, jugis tylo multo longioribus, ante hune contiguis et 

 ad suturam per spatium longiusculum eommuniter gihbosis, oeellis 

 inter se quam ab oculis plus duplo longius distantibus, oculis e supero 

 visis oblique subovalibus, e latere visis reniformibus, tuberculis anten- 

 niferis parvis, inermibus, e supero distinguendis, antennis quinqiie- 

 articulatis, basin hemelytrorum superantibus, sublinearibus, articulo 

 primo ceteris crassiore, leviter curvato, apicem cnpitis non attingente, 

 secundo tertio multo breviore, articulis duobus ultimis praecedentibus 

 duobus paullo crassioribus, quarto basin versus leviter angustato, 

 bucculis rectis, basin capitis haud attingentibus, rostro gracili, coxas 

 posticas subattingente, articulo primo basin capitis subattingente, 

 secundo et tertio subacquilongis , quarto tertio breviore. Pronotum lon- 

 gitudine sua média saltem triplo latins et capite circiter duplo et di- 

 midio latîus, apice profunde arcuato-sinuatum, margine apicali pone 

 spatium interocellare capitis leviter elevato, lateribus late laminato- 

 explanatis, rotundatis, angulis apicalibus ultra oculos antrorsum pro- 

 ductis, rotundatis, margine laterali mox pone angulos apicales pro- 

 funde et anguste inciso, angulis lateralibus prominulis , late rotundatis, 

 marginibus lateralibus posticis et basali subrectis, angulis posticis late 

 rotundatis, subdeletis, disco ante médium impressione transversa longe 

 intra margines latérales abrupta instructo. Scutellum linguiforme, 

 basin segmenti genitalis superans, e basi retrorsum per trientem suam 

 basalem modice angustatum, deinde subparallelum, apice late rotun- 

 dato, niedio late leviter emarginato, area lata basali et parva média 

 nonnihil gibbis. Prosternum medio late leviter sulcatum. Mesosternum 

 mediô elevatione subrhomboidea medio longitudinaliter sulcata instruc- 

 tum. Metasternum medio sexangulare, planum, orificiis mox ante ace- 

 tabula positis, in rugam longam rectam angustam fere usque ad 

 angulum lateralem anteriorem metapleurae continuatis. Hemelytra 

 apicem abdominis attingentia, corio longissimo, médium segmenti 

 ultimi connexivi fere attingente, margine costali prope basin leviter 

 sinuato, deinde retrorsum nonnihil ampliato, epipleura lata red- 

 dente. et paullo pone basin segmenti secundi connexivi rotundato-an- 

 gulato, margine apicali axi longitudinali corporis fere parallelo, 

 membrana maxima parte sub scutello occulta, venis simplicibus prae- 

 dita, apice subsinuato-truncata. Abdomen hemelytris latius, angulis 

 apicalibus segmentorum angulato -prominulis, ventre usque ad segmen- 

 tum quintum levissime subsulcato, spiraculis a margine laterali longe 

 remotis, segmenta sexto maris antrorsum subangulato-producto. Fe- 

 mora inermia; tibiae supra sulcatae. _ 



